Diari Oficial de la Generalitat Valenciana


Sumari del DOGV 2711, del 18-03-1996 (1996/837690)

ACORD de 5 de març de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Genovés.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2711

Data del DOGV
:   18-03-1996

Secció del DOGV
:   ALTRES DISPOSICIONS

Número del document
:   1996/837690


Data del document
:   05-03-1996

Organisme emissor
:   Conselleria d'Administració Pública

Tipus de document
:   Acord

ACORD de 5 de març de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Genovés.   
El Govern Valencià, en la reunió del dia 5 de març de 1996, adoptà l'acord següent:  
L'Ajuntament de Genovés, després de l'aprovació de les respectives memòries d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució dels projectes d'obertura i urbanització de l'avinguda Ausiàs March -cantó amb el carrer del Pelotari- i obertura i urbanització de l'avinguda d'Ausiàs March -cantó amb el carrer de Lepant.  
Aquesta declaració d'urgent ocupació es justifica en la necessitat de realitzar les esmentades obres amb la finalitat de construir tècnicament, de manera adequada i idònia, les instal·lacions corresponents a la xarxa de distribució elèctrica, d'aigua potable i de sanejament, ja que cal travessar les zones de terreny que tot seguit es relacionen, per la qual cosa és imprescindible expropiar-les pel procediment d'urgència, ja que les obres d'urbanització s'estan executant i la no-ocupació urgent dels terrenys suposaria la paralització de les obres, amb la consegüent resolució del contracte i indemnització al contractista adjudicatari de les obres i amb perjudici per a l'interès públic i per als propietaris afectats per l'actuació urbanística corresponent al projecte d'urbanització de la zona sud-est de Genovés.  
Sotmès l'expedient a informació pública i efectuades les notificacions individualitzades als afectats, aquests han presentat al·legacions que van ser resoltes pel Ple de la corporació, en la sessió del dia 31 de març de 1995.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, del Govern Valencià, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Genovés, per a l'execució dels projectes d'obertura i urbanització de l'avinguda d'Ausiàs March -cantó amb el carrer del Pelotari- i obertura i urbanització de l'avinguda d'Ausiàs March -cantó amb el carrer de Lepant.  
Llista de béns afectats per l'expedient d'expropiació de part de l'avinguda Ausiàs March -cantó amb el carrer del Pelotari:  
Propietari: José María Sanchís CaÑamares.  
Domicili: c/ Bilbao, núm. 23, València.  
Descripció de la finca núm. 1:  
Terreny situat al terme de Genovés, partida de l'Assagador, polígon 14, parcel.la 39.   
Extensió superficial expropiable: 455,50 m2. De forma irregular, que limita actualment: al nord, amb el carrer de Francisco Cabanes Pastor; al sud, amb el carrer d'Ausiàs March; a l'est, amb el carrer d'Ausiàs March; i a l'oest, amb el carrer de Francisco Cabanes Pastor.  
Situació Jurídica: Lliure de càrregues i gravàmens.  
Pertany al senyor José María Sanchís CaÑamares per escriptura d'adjudicació d'herència de son pare el senyor José Sanchís Richart, atorgada davant el notari de Xàtiva, el senyor Joaquín Serrano Yuste, en data 28 de març de 1994. Es troba inscrita al llibre 42 de Genovés, tom 840, full 81, finca 684, inscripció 4a del Registre de la Propietat de Xàtiva.  
Llista de béns afectats per l'expedient d'expropiació de part de l'avinguda Ausias March -cantó amb el carrer de Lepant:  
Propietària: Leonor Sanchís Llopis.  
Domicili: c/ General PardiÑas, núm. 9, codi postal 28527, Madrid.  
Descripció de la finca núm. 1:  
Terreny situat al terme de Genovés, partida de la Moteta.  
Extensió superficial expropiable: 158,50 m2. De forma irregular, que limita actualment: al nord, amb el carrer Lepanto i el senyor Tomás Llopis Masip; al sud, amb el carrer d'Ausiàs March i amb la senyora Leonor Sanchís Llopis; a l'est, amb el carrer d'Ausiàs March, i a l'oest, amb el senyor Tomás Llopis Masip.  
Situació Jurídica: Lliure de càrregues i gravàmens.  
Pertany a la senyora Leonor Sanchís Llopis per escriptura de donació atorgada pels cònjuges senyor Joaquín Sanchis Guitart i senyora Leonor Llopis Pascual, davant el notari de Xàtiva, el senyor Ulpiano Martínez, en data 12 de juliol de 1956. Es troba inscrita en el tom 267, llibre 15 de Genovés, full 146, finca 1.788, del Registre de la Propietat de Xàtiva.  
Descripció de la finca núm. 2:  
Terreny situat en el terme de Genovés, partida de la Moteta.  
Extensió superficial expropiable: 4 m2. De forma irregular, que limita actualment: al nord, al sud, a l'est i a l'oest amb el carrer d'Ausiàs March.  
Situació jurídica: lliure de càrregues i gravàmens.  
Pertany a la senyora Leonor Sanchís Llopis per escriptura de compra-venda al senyor Vicente Torres Boluda atorgada davant el notari de Xàtiva, el senyor Francisco IbáÑez en data 25 de setembre de 1961. Es troba inscrita en el tom 35, llibre 2 de Genovés, full 162, finca 206, inscripció 6a., del Registre de la Propietat de Xàtiva.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Genovés, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades interposen qualsevol altre recurs que consideren oportú.  
Valencia, 5 de març de 1996  
El conseller secretari del Govern Valencià,  
JOSÉ JOAQUíN RIPOLL SERRANO